
par Skaņas miksēšanas sistēmas un paplašinājuma moduļu piegādi
VSIA “Mihaila Čehova Rīgas Krievu teātris vajadzībām

	Rīgā,
	Elektroniskā dokumenta datums
ir pēdējā pievienotā droša elektroniskā paraksta un laika zīmoga datums


    
	VSIA “Mihaila Čehova Rīgas Krievu teātris”, reģ. Nr. 40003793653, juridiskā adrese: Kaļķu iela 16, Rīgā, LV-1050, kuru pamatojoties uz statūtiem pārstāv valdes locekle Dana Bjorka, turpmāk „Pircējs”, no vienas puses, un 
SIA “SAMONT”, reģ. Nr. 50103190471, tās valdes loceklis Einārs Cintiņš, kas rīkojas uz statūtu pamata, turpmāk „Pārdevējs”, no otras puses, abas kopā sauktas puses, pamatojoties uz VSIA “Mihaila Čehova Rīgas Krievu teātris” rīkotā iepirkuma “Skaņas miksēšanas sistēmas un paplašinājuma moduļu iegāde VSIA “Mihaila Čehova Rīgas Krievu teātris” vajadzībām ”, ID Nr. RKT 2024/02” (turpmāk – Iepirkums) rezultātiem, savstarpēji vienojas un noslēdz šādu līgumu, noslēdz šādu līgumu (turpmāk tekstā – Līgums):
I. LĪGUMA PRIEKŠMETS
1.1.	Pārdevējs pārdod un piegādā, un Pircējs pērk un pieņem īpašumā preces saskaņā ar Pārdevēja Iepirkuma ietvaros iesniegto tehnisko piedāvājumu (Līguma 1. pielikums), turpmāk tekstā – Preces. Detalizēta Preču specifikācija un cena ir noteikta Līguma 1. pielikumā.
1.2.	Pārdevējam jāpiegādā Preces Pircēja norādītajās telpās: Kaļķu iela  16, Rīgā, LV-1010, ne vēlāk kā 3 (trīs) mēnešu laikā no Līguma noslēgšanas dienas. 
1.3.	Preču cenā ir iekļautas visas izmaksas, tai skaitā, Preču vērtība, iepakojuma, piegādes, personāla, transporta un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preces piegādi Pircējam.
1.4.	Pārdevējs nodrošina Precēm garantijas termiņu 24 (divdesmit četri) mēneši, skaitot no Preču pieņemšanas-nodošanas akta parakstīšanas dienas.
1.5.Pārdevējam jāveic Pircēja atbildīgo personu apmācība darbā ar Precēm. 

II. NORĒĶINU KĀRTĪBA
2.1. Preču kopējā summa ir EUR 39791,64 (trīsdesmit deviņi tūkstoši, septiņi simti deviņdesmit viens eiro, 64 eiro centi) - EUR 32885,65 (trīsdesmit  divi tūkstoši astoņi simti astoņdesmit pieci eiro, 65 centi) un pievienotās vērtības nodoklis EUR 6905,99 (seši tūkstoši deviņi simti pieci eiro, 99 eiro centi). Pievienotās vērtības nodokli Pircējs maksā normatīvajos aktos noteiktajā kārtībā un apmērā.
2.2. Pircējs samaksā Pārdevējam Līguma 2.1. punktā norādīto summu 10 (desmit) darba dienu laikā pēc Preču piegādes, ko apliecina Pušu parakstīts Preču pieņemšanas-nodošanas akts, un attiecīga rēķina saņemšanas no Pārdevēja. Rēķinu Pircējs iesniedz pēc preču pieņemšanas- nodošanas akta parakstīšanas vai vienlaikus ar to.
2.3. Maksājumus Pircējs veic, pārskaitot naudu Pārdevēja norādītajā bankas kontā
2.4. Par samaksas dienu tiek uzskatīta diena, kad Pircējs ir veicis pārskaitījumu uz Pārdevēja bankas norēķinu kontu.
2.5. Īpašuma tiesības uz Precēm pāriet Pircējam ar samaksas brīdi. Valdījums pirms īpašuma tiesību pārejas pāriet no Pārdevēja Pircējam ar Preču nodošanas brīdi.

III. PREČU NODOŠANA UN PIEŅEMŠANA
3.1. Pārdevējs piegādā un nodod, un Pircējs pieņem Preces, parakstot divpusēju Preču pieņemšanas–nodošanas aktu. 
3.2. Pircējam ir tiesības pirms pieņemšanas pārbaudīt Preces, nepieņemt to un neparakstīt Preču pieņemšanas–nodošanas aktu, ja Preces nav kvalitatīvas vai neatbilst Pārdevēja tehniskajam piedāvājumam (Līguma 1. pielikums). Konstatējot Preču trūkumus, Pircējs iesniedz Pārdevējam rakstveida pretenziju. Šajā gadījumā Pārdevējam ir pienākums 5 (piecu) darba dienu laikā piegādāt Preces atbilstoši Līguma noteikumiem (vai novērst Pircēja konstatētās nepilnības) un pildīt uzliktās piegādes termiņa nokavējuma sankcijas, ja termiņš ir nokavēts.
3.3. Par Līguma prasībām neatbilstošo Preci jau pēc Līguma 3.2. punktā noteiktā Preču pieņemšanas–nodošanas akta parakstīšanas Pircējs rakstveidā paziņo Pārdevējam, nosūtot paziņojumu Pārdevējam un uzaicinot Pārdevēju sastādīt divpusēju aktu par konstatētajām neatbilstībām. Pārdevējam pēc paziņojuma saņemšanas nekavējoties, bet ne vēlāk kā 48 (četrdesmit astoņu) stundu laikā jāierodas pie Pircēja Preces piegādes vietā. Pārdevēja neierašanās gadījumā Pircējam ir tiesības sastādīt aktu bez Pārdevēja piedalīšanās. Pārdevējam jāapmaina Līguma prasībām neatbilstošā Prece pret kvalitatīvu un Līguma prasībām atbilstošu 5 (piecu) darba dienu laikā pēc Līguma 3.3. punktā minētā akta saņemšanas.

IV. PUŠU TIESĪBAS UN PIENĀKUMI
4.1. Pircēja tiesības:
4.1.1. pārbaudīt Preču atbilstību Pārdevēja iesniegtajā tehniskajā piedāvājumā (Līguma 1. pielikums) minētajām prasībām;
4.1.2. pārbaudīt Preču atbilstību Līguma 1.3. punktā noteiktajai prasībai;
4.1.3. pārbaudīt Pārdevēja piegādāto Preču kvalitāti, Preču un dokumentācijas pilnīgumu un derīgumu;
4.1.4.  pieteikt pretenzijas un/vai nepieņemt Preces, ja Preces vai to dokumentācija neatbilst Līguma noteikumiem, Pārdevējā iesniegtajā tehniskajā piedāvājumā (Līguma 1. pielikums) noteiktajam.
4.2. Pircēja pienākumi:
4.2.1. pieņemt Preces, ja tās piegādātas saskaņā ar Līguma noteikumiem un atbilst Pārdevēja iesniegtajā tehniskajā piedāvājumā (Līguma 1. pielikums) noteiktajam;
4.2.2. veikt maksājumus saskaņā ar Līgumā noteikto samaksas kārtību;
4.2.3. piedalīties Preču nodošanā un pieņemšanā.
4.2. Pircēja kontaktpersona: Tehniskā nodrošinājuma daļas vadītājs Vitālijs Vašķis, e-pasts vitalijs.vaskis@mct.lv, tālruņa nr. + 371 27441328 
4.3. Pārdevēja tiesības:
4.3.1. saņemt samaksu par Preci, kas ir piegādāta saskaņā ar Līguma noteikumiem un atbilst Pārdevēja iesniegtajā tehniskajā piedāvājumā (Līguma 1. pielikums) noteiktajam.
4.4. Pārdevēja pienākumi:
4.4.1. sagatavot un organizēt Preču nodošanu Pircējam;
4.4.2. ja Pārdevējs piegādājis nekvalitatīvu un/vai tādu Preci, kura neatbilst Pārdevēja tehniskajā piedāvājumā (Līguma 1.pielikums) un/vai normatīvajos aktos noteiktajām prasībām, tad tas uz sava rēķina apmaina Preci Līgumā noteiktajā termiņā pret jaunu, kvalitatīvu un atbilstošu Pārdevēja tehniskajā piedāvājumā (Līguma 1. pielikums) un/vai normatīvajos aktos noteiktajām prasībām.
4.4.3. Līgumā noteiktajā garantijas termiņā nodrošināt radušos Preces defektu novēršanu un/vai Preces nomaiņu pret jaunu, kvalitatīvu un atbilstošu Pārdevēja tehniskajā piedāvājumā (Līguma 1. pielikums) un/vai normatīvajos aktos noteiktajām prasībām. Preces defekti jānovērš 5 (piecu) dienu laikā, skaitot no Pircēja pieprasījuma saņemšanas brīža. Ja Preces defektus nav iespējams novērst šajā punktā minētajā termiņā, Pircējam ir tiesības saņemt un lietot identisku Preci uz garantijas remonta laiku vai Pārdevējam ir jāapmaina prece pret jaunu. Pircējs defektus var pieteikt pa e-pastu einars@samont.lv,  tālr.nr. 27883313. 
4.5. Pārdevēja kontaktpersona: Einārs Cintiņš, tālr.nr.27883313.

V. ATBILDĪBA
5.1. Ja Pārdevējs nepiegādā Preci Līgumā noteiktajā termiņā, tas maksā Pircējam līgumsodu 0,5% (piecas desmitdaļas procenta) apmērā no Līguma 2.1. punktā noteiktās summas par katru nokavēto dienu, bet ne vairāk kā 10% (desmit procentus) no Līguma 2.1. punktā noteiktās summas.
5.2. Ja Pircējs nesamaksā Pārdevējam Līgumā 2.2. punktā noteiktajā termiņā, tas maksā Pārdevējam līgumsodu 0,5% (piecas desmitdaļas procenta) apmērā no neapmaksātās Preces summas par katru nokavēto dienu, bet ne vairāk kā 10% (desmit procentus) no nesamaksātās Preces summas.
5.3. Ja Pārdevējs ir piegādājis Līguma noteikumiem neatbilstošu Preci un neapmaina to Līgumā noteiktajā kārtībā un/vai neveic Līgumā noteikto garantijas nomaiņu, tas apmaksā Pircējam saņemto naudas summu par Preci 100 % (viens simts procentu) apmērā.
5.4. Līgumā noteiktos līgumsodus Pircējs ir tiesīgs ieturēt no Pārdevējam veicamajiem maksājumiem.
5.5. Līgumā noteikto līgumsodu samaksa neatbrīvo no Pārdevēju no saistību izpildes.
5.6. Pārdevējs uzņemas visus riskus par Precēm līdz Preču nodošanai Pircējam.
5.7. Pircējs uzņemas atbildību par Preču apslēptajiem trūkumiem.

VI. KVALITĀTE
6.1. Preču kvalitātei jāatbilst Latvijas Republikas un Eiropas Savienības normatīvajos aktos noteiktajām kvalitātes prasībām.
6.2. Ar Līguma prasībām atbilstošu Precē Līguma ietvaros saprotamas Preces, kas atbilst Līguma noteikumiem, Pārdevēja tehniskajā piedāvājumā (Līguma 1. pielikums) un normatīvajos aktos noteiktajam.

VII. NEPĀRVARAMA VARA
7.1. Ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai par Līguma neizpildi Līgumā noteiktajā laikā.
7.2. Ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.
7.3. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecas) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.
7.4. Ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.

VIII. FIZISKO PERSONU DATU AIZSARDZĪBA
8.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
8.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
8.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
8.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru pusi, ja vien normatīvie akti to neaizliedz.
8.5. Neskatoties uz līguma 8.3. punktā minēto, Izpildītājs piekrīt, ka Pircējs nodod no Pārdevēja saņemtos fizisko personu datus trešajām personām, kas sniedz Pircējam pakalpojumus un ar kurām Pircējs sadarbojas Līguma izpildes nodrošināšanai.
8.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

IX. CITI NOTEIKUMI
9.1. Puses savstarpēji rakstveidā vienojoties, ir tiesīgi izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. Veicot Līguma grozījumus, Puses ievēro Publisko iepirkuma 61. panta regulējumu.
9.2. Pircējam ir tiesības vienpusēji izbeigt Līgumu, paziņojot par to Pārdevējam 5 (piecas) darba dienas iepriekš, ja:
9.2.1. Pārdevējs ir kavējis Preču piegādi Līgumā noteiktajā termiņā vairāk par 10 (desmit) darba dienām;
9.2.2. ar spēkā stājušos tiesas nolēmumu tiek pasludināts Pārdevēja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Pārdevēja saimnieciskā darbība;
9.2.3. Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas. 
9.3. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas vispārējās jurisdikcijas tiesā.
9.4. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
9.5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
9.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
9.7. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
9.8. Līgums sastādīts 2 (divos) identiskos eksemplāros uz 5 (piecām) lapām latviešu valodā, pa vienam eksemplāram katrai Pusei, un visiem Līguma eksemplāriem ir vienāds juridisks spēks. 


Pielikumi:
1. Pārdevēja tehniskais piedāvājums uz 2 (divām) lapām.
2. Pārdevēja finanšu piedāvājums uz 1 (vienas) lapas.

